Görög Zita visszatér a képernyõre
Szombaton indul Görög Zitával a Trendmánia a TV2-n, a divat mellett pedig sportról, életmódról, étkezésrõl, egészségmegõrzõsrõl is szó lesz majd. A mûsorvezetõ errõl és esküvõje szervezésérõl mesélt.
A hétköznapokban nem követi úgy a trendeket, ahogy a képernyõn majd láthatjuk, de mindig figyel arra, hogy színesen öltözködjön. "Azt gondolom, annyi idõt töltöttem a divatszakmában, hogy nekem senki ne mondja meg, hogy mit vegyek fel. A mûsorral is azt szeretnénk, hogy az emberek egyrészt kiszakadjanak ebbõl a szürke, fekete, barnából, másrészt pedig, hogy merjék vállalni önmagukat és fel merjék venni azt a ruhát, amit szeretnének, ki merjék próbálni azt a sportot, ami érdekli õket."

A magánéletben kedveli a színeket, úgy véli, ezért is tud hiteles lenni a mûsorban, ahol rászól az emberekre, hogy hagyják a feketét. "Megpróbálunk minden korosztályt megszólítani és azoknak is újat adni, akik nagyon követik a divatot és azoknak is, akik kevésbé."

Leginkább a stáb miatt élvezi a forgatásokat, de sok olyan emberrel is találkozott a Trendmániá-nak köszönhetõen, akikrõl korábban nem is hallott. "A legemlékezetesebb forgatáson egy ugrókötelezõ világbajnok tanított a praktikákra, végül sikerült megcsinálnom" - mesélte a Mokkában.

Párja a születésnapján kérte meg a kezét, és már az esküvõt szervezik - az idõpontot nem árulta el, akár holnap vagy két hét múlva is megtarthatják az esküvõt.

"Évekkel ezelõtt úgy indultam bele a párkeresésbe, hogy olyat keresek, aki 100 százalékban elfogadja a gyerekeimet, és akit õk is elfogadnak. De rájöttem, hogy ez akkora elvárás velük szemben, hogy inkább olyan párra vágytam, akivel közösen mindent meg tudunk oldani. Mellém olyan erõs ember kell, aki e problémákkal, hullámokkal megküzd. Nem gondolkodtunk azon, hogy titokban vagy nyilvánosság elõtt tartjuk-e az esküvõt, amilyen hektikusak és temperamentumosak vagyunk az is lehet, hogy egyszer csak bemegyünk valahova és összeházasodunk. "
Trendmánia Görög Zita média TV2 tévé szórakozás